[ca] El sector de la producció energètica i de calor és dels que més emissions contaminants genera anualment, sent el responsable del 40% de les emissions globals de CO2 al 2021. Als darrers anys s'han desenvolupat polítiques per combatre el canvi climàtic i mitigar l'escalfament global. Una de les mesures més importants és el canvi de model econòmic-energètic actual amb l'objectiu europeu d'arribar emissions netes zero per l'any 2050. En aquesta línia, es vol promoure la implantació d'instal·lacions de producció d'energia a partir de fonts renovables. La planta solar fotovoltaica (PSFV) Vilardell és un projecte d'instal·lació de generació d'electricitat a partir de panells fotovoltaics amb l'objectiu d'injectar l'energia produïda a la xarxa de distribució. Es tracta d'una instal·lació de 4,406 MWp que ocupa una superfície de 5,4553 ha a uns camps situats al municipi de Sant Vicenç de Torelló a Osona, Catalunya. Per l'elaboració del projecte s'avaluen les característiques del medi físic de la ubicació per descartar que es tracti d'un espai natural protegit, que sigui hàbitat d'alguna espècie protegida, etc. També s'analitza la normativa urbanística a tots els nivells (estatal, autonòmic, comarcal i municipal) per garantir que la legislació actual permet aquest tipus d'instal·lacions en el sòl on es pretén ubicar. I es conclou la factibilitat del projecte. A més, es defineixen els elements principals de la instal·lació i es dissenya un primer layout per elaborar un estudi d'estimació de la producció anual que pot tenir la planta. Amb les dades d'aquest estudi de producció s'estudien les emissions evitades amb la generació d'energia solar que són de 1.375 t CO2-eq/any comparant amb el gas natural i de 2.259 t CO2-eq/any si ho comparem amb el lignit. Finalment, s'estudia la rendibilitat de la inversió necessària per al projecte i es conclou que encara que els preus de la venda d'electricitat baixessin fins a 60 €/MWh el parc encara seria rendible.

[en] The energy and heat production sector is one of the largest annual emitters of pollutants, accounting for 40% of global CO2 emissions in 2021. In recent years, policies have been developed to combat climate change and mitigate global warming. One of the most significant measures is the change of the current economic-energy model to align with the European objective of achieving net zero emissions by 2050. In pursuit of this goal, energy production facilities from renewable sources are to be promoted. The Vilardell photovoltaic solar power plant is a project designed to generate electricity using photovoltaic panels with the purpose of injecting the energy produced into the electrical distribution grid. This facility has a capacity of 4.406 MWp and spans an area of 5.4553 hectares, situated within the municipality of Sant Vicenç de Torelló in Osona, Catalonia. For the preparation of the project, an assessment of the physical environment of the location has been conducted to rule out the possibility of it being a protected natural area or the habitat of protected species, etc. Additionally, an analysis of urban planning regulations at all levels (state, autonomous, regional and municipal) is carried out to ensure that the legislation permits this type of facility on the designated land. This assessment determines the project's feasibility. Furthermore, the main elements of the installation are defined, and a layout is designed to develop a study to estimate the plant's annual energy production. Using the data from this study, the emissions avoided through solar energy generation are calculated, resulting in an annual reduction of 1,375 t CO2-eq compared to natural gas and 2,259 t CO2-eq compared to lignite. Finally, the project's profitability is examined and it is concluded that even if electricity sales prices were to drop to 60 €/MWh the park would still remain profitable.